

**Қазақстан Республикасының Премьер-Министрi Кеңсесiнiң Республикалық мемлекеттiк өндiрiстiк-пайдалану бiрлестiгiнiң қоғамдық тамақтандыру еншiлес мемлекеттiк кәсiпорны туралы**

Қазақстан Республикасы Үкiметiнiң Қаулысы 1997 жылғы 24 шiлдедегi N 1165

      Қазақстан Республикасының Үкiметi қаулы етедi:

      1. Қазақстан Республикасының Премьер-Министрi Кеңсесiнiң
Республикалық мемлекеттiк өндiрiстiк-пайдалану бiрлестiгiне
Қазақстан Республикасының Премьер-Министрi Кеңсесiнiң Республикалық
мемлекеттiк өндiрiстiк-пайдалану бiрлестiгiнiң қоғамдық тамақтандыру
еншiлес мемлекеттiк кәсiпорнын құруға рұқсат етiлсiн.

      Еншiлес кәсiпорынның орналасатын жерi Алматы қаласы, Республика
алаңы, 4 мекен-жайында орналасқан Қазақстан Республикасының
Президентi Резиденциясының үйi деп белгiленсiн.

      Еншiлес кәсiпорынның қызметiн қамтамасыз ету үшiн Қазақстан
Республикасы Президентiнiң Әкiмшiлiгi мен Премьер-Министрi
Кеңсесiнiң қызметкерлерiн қоғамдық тамақтандыруды қамтамасыз ету
үшiн пайдаланылатын сауда және технологиялық жабдықтары Қазақстан
Республикасының Премьер-Министрi Кеңсесiнiң Республикалық
мемлекеттiк өндiрiстiк-пайдалану бiрлестiгiнiң балансына берiлсiн.

      2. Қазақстан Республикасының Премьер-Министрi Кеңсесiнiң
Республикалық мемлекеттiк өндiрiстiк-пайдалану бiрлестiгi
белгiленген тәртiппен аталған еншiлес кәсiпорынның жарғысын бекiтсiн.

 Қазақстан Республикасы
 Премьер-Министрiнiң
 бiрiншi орынбасары

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК